Source: http://www.finlex.fi/fi/laki/alkup/1990/19900317
Timestamp: 2019-12-10 22:09:31+00:00
Document Index: 2479230

Matched Legal Cases: ['§ 2', '§3', '§4', '§5', '§6', '§7', '§8']

Asetus kuluttaja-asiain neuvottelukunnasta 317/1990 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1990 › 317/1990
Asetus kuluttaja-asiain neuvottelukunnasta
Kauppa- ja teollisuusministeriön toimialaan kuuluvia asioita käsittelemään määrätyn ministerin esittelystä säädetään:
Kauppa- ja teollisuusministeriön yhteydessä on kuluttaja-asioiden käsittelemistä ja kuluttajapolitiikkaan kuuluvien kysymysten yhteensovittamista varten kuluttaja-asiain neuvottelukunta.
Neuvottelukunnassa on puheenjohtaja, varapuheenjohtaja sekä tarpeellinen määrä muita jäseniä. Viimeksi mainituista jokaisella on henkilökohtainen varajäsen. Valtioneuvosto kutsuu jäsenet ja varajäsenet kolmeksi vuodeksi kerrallaan.
Neuvottelukunnan puheenjohtajana toimii se valtioneuvoston jäsen, jolle kuluttaja-asiat on kauppa- ja teollisuusministeriössä määrätty ja varapuheenjohtajana oikeusministeri. Neuvottelukunnan jäseniksi kutsutaan kuluttaja-asioita käsittelevien viranomaisten, kuluttajajärjestöjen, palkansaajajärjestöjen sekä teollisuuden, kaupan ja maatalouden järjestöjen edustajia. Lisäksi neuvottelukunnassa tulee olla jäseniä, joita valittaessa erilaiset yhteiskunnalliset näkemykset ovat edustettuina.
1) seurata kuluttaja-asioiden yleistä kehitystä ja kuluttaja-asioita käsittelevien viranomaisten toimintaa sekä tehdä tämän perusteella tarpeellisiksi katsomiaan esityksiä ja aloitteita kuluttajien aseman parantamiseksi ja kuluttaja-asioiden hoidon tehostamiseksi;
2) huolehtia tarpeellisen yhteistyön ja toimintojen yhteensovittamisen aikaansaamisesta kuluttaja-asioita käsittelevien eri viranomaisten välillä sekä tarpeellisesta yhteistyöstä kuluttaja-asioissa kuluttaja-asioita käsittelevien viranomaisten, kuluttajajärjestöjen, palkansaajajärjestöjen, teollisuuden, kaupan ja maatalouden järjestöjen sekä muiden tahojen kesken;
3) antaa lausuntoja kuluttajatutkimusta, kuluttajansuojaa ja kuluttajavalistusta koskevista asioista sekä muista kuluttajan kannalta merkittävistä toimenpiteistä.
Neuvottelukunta voi asettaa asioiden valmistelua varten jaostoja ja tarvittaessa vahvistaa itselleen työjärjestyksen.
Neuvottelukunta on päätösvaltainen, kun puheenjohtaja tai varapuheenjohtaja ja vähintään puolet muista jäsenistä on saapuvilla.
Neuvottelukunnalla voi olla pääsihteeri ja sivutoimisia sihteereitä. Neuvottelukunta ottaa pääsihteerin ja sihteerit.
Neuvottelukunnasta on muuten voimassa, mitä valtion komiteoista on määrätty.
Tällä asetuksella kumotaan kuluttajaneuvostosta 21 päivänä lokakuuta 1977 annettu asetus (745/77) siihen myöhemmin tehtyine muutoksineen.
Toimenpiteisiin asetuksen täytäntöön panemiseksi voidaan ryhtyä jo ennen sen voimaantuloa.
1 § 2 §3 §4 §5 §6 §7 §8 §